
Text rozhodnutia
Súd: Krajský súd Prešov Spisová značka: 17Co/34/2016 Identifikačné číslo súdneho spisu: 8114217093 Dátum vydania rozhodnutia: 31. 03. 2016 Meno a priezvisko sudcu, VSÚ: JUDr. Jana Burešová ECLI: ECLI:SK:KSPO:2016:8114217093.3 Uznesenie Krajský súd v Prešove v právnej veci navrhovateľa COFIDIS, a.s., so sídlom Suché mýto 1, 811 03 Bratislava, IČO: 36816337 právne zast. Advokátskou kanceláriou Antovszká, s.r.o., so sídlom Bárdošova 2/A, 831 01 Bratislava, IČO: 36866881, proti odporkyni Y. Y., nar. XX.XX.XXXX, bytom Y. XX, XXX XX T., o zaplatenie 908,52 Eur s prísl., o odvolaní navrhovateľa proti uzneseniu Okresného súdu Prešov č.k. 11C 257/2014-58 zo dňa 10.02.2015 jednohlasne takto r o z h o d o l : Zastavuje odvolacie konanie. o d ô v o d n e n i e : Napadnutým uznesením prvostupňový súd pripustil, aby do konania popri odporkyni ako vedľajší účastník sa zúčastnilo Spotrebiteľské združenie OSA, so sídlom Fedinova 9, 851 01 Bratislava, IČO: 42260086. Proti tomuto uzneseniu v zákonom stanovenej lehote podal odvolanie navrhovateľ, ktorý namietal postup súdu prvého stupňa a dôvodnosť pripustenia vedľajšieho účastníka na strane odporkyne do konania. Po tom, čo odvolací súd uznesením č.k. 14Co 110/2015-114 zo dňa 12.11.2015 pripustil späťvzatie návrhu, zrušil rozsudok súdu prvého stupňa č.k. 11C 257/2014-77 a konanie zastavil a rozhodol o trovách konania, oznámil navrhovateľ odvolaciemu súdu, že berie späť odvolanie proti uzneseniu Okresného súdu Prešov zo dňa 16.02.2015 č.k. 11C 257/2014-58 s poukazom na výsledky konania vo veci samej. Podľa § 207 ods. 2 O.s.p. dokiaľ o odvolaní nebolo rozhodnuté, možno ho vziať späť. Ak niekto vzal odvolanie späť, nemôže ho podať znova. Podľa § 207 ods. 3 O.s.p. ak sa odvolanie, o ktorom nebolo rozhodnuté, vzalo späť, odvolací súd odvolacie konanie zastaví. S poukazom na procesné úkony navrhovateľa ako odvolateľa odvolací súd odvolacie konanie zastavil, pretože navrhovateľ zobral odvolanie proti napadnutému uzneseniu Okresného súdu Prešov č.k. 11C 257/2014-58 späť ešte predtým, než bolo o tomto odvolaní rozhodnuté. Poučenie: Proti tomuto uzneseniu odvolanie nie je prípustné.

